CELEX: 32006D0775
Language: fi
Date: 2006-11-13 00:00:00
Title: 2006/775/EY: Komission päätös, tehty 13 päivänä marraskuuta 2006 , neuvoston direktiivin 95/70/EY liitteen D muuttamisesta yhdenmukaistettujen yhteisön torjuntatoimenpiteiden soveltamisalaan kuuluvien eksoottisten nilviäistautien luettelon osalta (tiedoksiannettu numerolla K(2006) 5309)   (ETA:n kannalta merkityksellinen teksti)

15.11.2006   
            
            
               FI
            
            
               Euroopan unionin virallinen lehti
            
            
               L 314/33
            
         
      KOMISSION PÄÄTÖS,
   tehty 13 päivänä marraskuuta 2006,
   neuvoston direktiivin 95/70/EY liitteen D muuttamisesta yhdenmukaistettujen yhteisön torjuntatoimenpiteiden soveltamisalaan kuuluvien eksoottisten nilviäistautien luettelon osalta
   (tiedoksiannettu numerolla K(2006) 5309)
   (ETA:n kannalta merkityksellinen teksti)
   (2006/775/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön vähimmäistoimista simpukoiden tiettyjen sairauksien torjumiseksi 22 päivänä joulukuuta 1995 annetun neuvoston direktiivin 95/70/EY (1) ja erityisesti sen 9 artiklan,
   sekä katsoo seuraavaa:
   
               (1)
            
            
               Direktiivissä 95/70/EY säädetään yhteisön vähimmäistoimista simpukoiden tiettyjen sairauksien torjumiseksi. Taudit, joihin sovelletaan kyseisiä yhdenmukaistettuja toimenpiteitä, vahvistetaan eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (2) liitteessä A ja direktiivin 95/70/EY liitteessä D.
            
         
               (2)
            
            
               Direktiivin 95/70/EY liitteessä D tarkoitettuja tauteja pidetään eksoottisina tauteina yhteisössä.
            
         
               (3)
            
            
               Uudet epidemiologiset tutkimukset ovat osoittaneet, että useat direktiivin 95/70/EY liitteessä D luetelluista taudeista ovat joko laajalle levinneitä yhteisön nilviäistenviljelyteollisuudessa tai niillä ei ole merkittäviä vaikutuksia.
            
         
               (4)
            
            
               Kyseisille taudeille ja taudinaiheuttajille alttiina isäntälajeina pidettävien lajien olisi oltava OIE:n vesieläinten terveyttä koskevan kansainvälisen säännöstön viimeisimmän painoksen mukaisia.
            
         
               (5)
            
            
               On aiheellista ottaa huomioon neuvoston direktiivin KOM(2005)362 (3) liitteessä IV olevassa II osassa luetellut taudit, jotta varmistetaan tosiasiallinen siirtyminen uuteen vesieläinten terveyttä koskevaan yhteisön lainsäädäntöön.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 95/70/EY liite D tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä marraskuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 332, 30.12.1995, s. 33. Direktiivi sellaisena kuin se on viimeksi muutettuna vuoden 1993 liittymisasiakirjalla.
   
      (2)  EYVL L 46, 19.2.1991, s. 1. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (3)  Ei vielä julkaistu virallisessa lehdessä.
   
      LIITE
      
         
            ”LIITE D
            
                        Tauti
                     
                     
                        Taudille alttiit isäntälajit
                     
                  
                        
                           Bonamia exitiosa -loisen aiheuttama tartunta
                     
                     
                        Australianosteri (Ostrea angasi) ja chilenosteri (O. chilensis)
                     
                  
                        
                           Perkinsus marinus -loisen aiheuttama tartunta
                     
                     
                        Tyynenmerenosteri (Crassostrea gigas) ja amerikanosteri (C. virginica)
                     
                  
                        
                           Microcytos mackini -loisen aiheuttama tartunta
                     
                     
                        Tyynenmerenosteri (Crassostrea gigas), amerikanosteri (C. virginica), olympiaosteri (Ostrea conchaphila) ja osteri (O. edulis)”